मंगन

मंगन (Mangan) भारत के सिक्किम राज्य के उत्तर सिक्किम ज़िले में स्थित एक शहर है। यह ज़िले का मुख्यालय भी है।

विवरण 
चार जिलों में विभक्त सिक्किम राज्य के उत्तरी सिक्किम जिले का अधिकांश हिस्सा पर्यटकों के लिए प्रतिबंधित है, क्योंकि इस संवेदनशील जिले की सीमा चीन से मिलती है। यहां आने वाले सैलानियों को विशेष अनुमति लेनी पड़ती है। मंगन यहां का जिला मुख्यालय है और इसके आसपास ही अधिकांश आबादी रहती है। मंगन समुद्र तल से 2000 फीट की ऊंचाई पर स्थित है। यहां की जलवायु पूरे साल अनुकूल और संतुलित रहती है। नेपाल की पूर्वी सीमा पर स्थित कंजनजंगा यहां की सबसे ऊंची चोटी है जो 8000 मीटर की ऊंचाई पर है। जिले की प्राकृतिक सुंदरता यहां आने वाले पर्यटकों को मंत्रमुग्ध कर देती है।

इन्हें भी देखें 
 उत्तर सिक्किम ज़िला

सन्दर्भ 

सिक्किम के नगर
उत्तर सिक्किम ज़िला
उत्तर सिक्किम ज़िले के नगर